4. Tänane ettevõtete tulumaksu süsteem on ennast ammendanud ja nendest probleemidest on palju räägitud. Ettevõtete tulumaksu korral muuta selle põhimõte selliseks, nagu see on näiteks Horvaatias ja veel mõnes riigis. Ettevõte saab näiteks viis protsenti omakapitali tootlust panna maksueelseteks kuludeks samamoodi nagu makstavad laenuintressid. See seab omakapitali ja võõrkapitali võrdsesse olukorda. Kui ettevõtte omakapital on miljon  eurot, siis saab ta viis protsenti sellest ehk viiskümmend tuhat eurot arvata kuludeks ja ülejäänud osa kasumi pealt tuleb maksta tulumaksu. Ettevõtte tulumaksust laekuvatest summadest toetada nn ekspordivedureid, ettevõtlust väljaspool mõnda suuremat keskust ja tehnoloogiainvesteeringuid ehk suunata vahendid Ettevõtluse Arendamise Sihtasutusele. See aitaks kaasa aktiivsemale ettevõtluspoliitikale ning soosiks arengut valdkondades, kus tahame esile kutsuda suuremaid muutusi.